Z A P I S N I K
s 13. sjednice Vijeća Gradske četvrti Peščenica - Žitnjak 
održane 14. lipnja 2022. u  Područnom uredu Peščenica-Žitnjak, Zapoljska 1 (I. kat - soba 115) s početkom u 18,00 sati

Nazočni članovi Vijeća: 
Nikola Zdunić, Darko Stošić, Antonija Komazlić, Tomica Rižmarić, Lorena Sajković, Ljiljana Ivanac, Ramiza Memedi, Zvonko Dumančić, Dragan Vučić, Zdravko Čabraja, Matija Raos, Đurđica Radaković Groš, Marko Jelenčić, Mario Sobočan, Marko Korošec,  Iris Veronika Ćelić, Marijan Ćužić, Ana Miloš, Marija Klobučar.

Ostali nazočni:
U radu sjednice sudjeluju voditelj Područnog odsjeka Peščenica-Žitnjak, Boris Berber i viša stručna suradnica Iva Dujić Horvat, službenici Gradskog ureda za mjesnu samoupravu, civilnu zaštitu i sigurnost.
Konstatira se da u radu sjednice sudjeluje 19 vijećnika čime su stečeni uvjeti za pravovaljano odlučivanje.
Prije utvrđivanja dnevnog reda,  predsjednik Vijeća, Nikola Zdunić, otvara raspravu o zapisniku s 12. sjednice Vijeća GČ.
S obzirom da nema primjedbi, zapisnik se jednoglasno verificira. 
Predsjednik Vijeća predlaže da se iz dnevnog reda izostavi predložena točka 1. (Prijedlozi zaključaka o davanju mišljenja po članku 86.) jer je mišljenja da u predloženim aktima nema ništa od posebnog interesa za Gradsku četvrt, a prema Statutu ukoliko se posebno ne dostavi  mišljenje, smatra se da je Vijeće dalo pozitivno mišljenje. Osim toga predlaže da se dnevni red dopuni dvjema novim točkama: 


1. Prijedlog zaključka o inicijativi za donošenje izmjena i dopuna GUP-a Grada Zagreba na području MO Peščenica
2. Prijedlog zaključka o inicijativi za donošenje izmjena i dopuna GUP-a Grada Zagreba na području MO Savica Šanci


Prijedlog daje na glasanje, nakon čega se utvrđuje da je jednoglasno donesen  



DNEVNI RED
1. Prijedlog zaključka o inicijativi za dogovor Grada Zagreba i Grada Dugo Selo
oko korištenja i uređenja k.č. 5496/2 k.o. Resnik u MO Ivanja Reka

2. Prijedlog zaključka o inicijativi za donošenje izmjena i dopuna GUP-a Grada Zagreba na području MO Peščenica


3. Prijedlog zaključka o inicijativi za donošenje izmjena i dopuna GUP-a Grada Zagreba na području MO Savica Šanci

4. Prijedlog zaključka o inicijativi Vijeća MO Donje Svetice za uvrštavanje u Fond imena "Trga Dinamovih legendi"

5. Prijedlozi zaključaka o rješavanju aktualne komunalne problematike

6. Izvješća, pitanja i prijedlozi


Ad 1.)	Prijedlog zaključka o inicijativi za dogovor Grada Zagreba i Grada Dugo Selo
oko korištenja i uređenja k.č. 5496/2 k.o. Resnik u MO
[bookmark: _Hlk49872093]
Predsjednik uvodno obrazlaže predmet rasprave ističući da se radi o inicijativi MO Ivanja Reka, cilj je bio objediniti čestice koje se nalaze iza crkve i škole kako bi se potaknuo Grad da kroz dogovor sa Gradom Dugo Selo i taj dio grada dobije jedan reprezentativan javni prostor. U Prostornom planu to je područje klasificirano kao R9A – sportsko-rekreacijska zona. Predsjednik, također, napominje kako je usvajanje ovog Zaključka tek prvi korak u kojem VGČ Peščenica-Žitnjak pokreće inicijativu za neke buduće dogovore gradonačelnika Grada Zagreba sa Gradom Dugo Selo.

U raspravi, u kojoj sudjeluju vijećnici  Radaković Groš, Ćužić, Ivanac, Čabraja, Korošec i Dumančić, pozdravljaju ovu inicijativu, svi se slažu kako je u tom dijelu grada takav sadržaj prijeko potreban, a nadaju se da će time biti riješen i problem nagomilavanja divljeg otpada na tom području. Napominju i da bi takvom jednom inicijativom trebalo bi obuhvatiti i sportske klubove na tom području (NK Ivanja Reka).

Prijedlog se daje na glasanje nakon čega se konstatira da je jednoglasno donesen


Z a k l j u č a k
o inicijativi za dogovor Grada Zagreba i Grada Dugo Selo
oko korištenja i uređenja k.č. 5496/2 k.o. Resnik u MO Ivanja Reka

1. Vijeće Gradske četvrt Peščenica-Žitnjak predlaže Gradu Zagrebu pokretanje inicijative prema Gradu Dugo Selo za pravo korištenja i uređenja dijela k.č. 5496/2 i 5573/1 k.o. 335541 RESNIK.
2. Vijeće traži pokretanje inicijative kako bi se na dijelu spomenute katastarske čestice uredio javni park.
3. Ovaj Zaključak dostavit će se Gradskom uredu za gospodarstvo, ekološku održivost i strategijsko planiranje, Zavodu za prostorno uređenje Grada Zagreba i Uredu gradonačelnika.



Ad 2.) 	Prijedlog zaključka o inicijativi za donošenje izmjena i dopuna GUP-a Grada Zagreba na području MO Peščenica


[bookmark: _Hlk107491538]Predsjednik uvodno obrazlaže predmet rasprave ističući kako se radi o čestici bivših „Hala“ u Harambašićevoj, ističe da logično i planski to ima smisla te pobliže upoznaje vijećnike s točnom lokacijom o kojoj se radi u prijedlogu zaključka. Mjesni odbor u ovom slučaju traži da se razmotri ova mogućnost jer MO Peščenica na svom području nema osnovnu školu. 

[bookmark: _Hlk107491802]Prijedlog se daje na glasanje nakon čega se konstatira da je jednoglasno donesen


Z a k l j u č a k
o podnošenju inicijative Vijeća GČ Peščenica-Žitnjak
za izmjenama i dopunama GUP-a Grada Zagreba

1. Vijeće GČ Peščenica – Žitnjak daje pozitivno mišljenje na Zaključak Vijeća Mjesnog odbora Peščenica te traži pokretanje inicijative za promjenu namjene zemljišta unutar GUP-a koja uključuje sljedeće:                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                   

a) Inicijativu za prenamjenom k.č. 249/1 k.o. Peščenica (dio koji je trenutno namjene IS – površine infrastrukturnih sustava), iz IS u D radi izgradnje potrebe izgradnje osnovne škole/vrtića
b) Zaključak Vijeća Mjesnog odbora Peščenica prilog je ovom Zaključku

2. Ovaj Zaključak će se dostaviti Gradskom uredu za gospodarstvo, ekološku održivost i strategijsko planiranje te  Zavodu za prostorno uređenje Grada Zagreba.



Ad 3.) Prijedlog zaključka o inicijativi za donošenje izmjena i dopuna GUP-a Grada Zagreba na području MO Savica Šanci
Predsjednik uvodno obrazlaže predmet rasprave ističući da se radi o području UPU Borovje-jug, radi se o incijativi građana koja je još od prošlog Saziva zatražila izmjenu UPU-a.
Prijedlog se daje na glasanje nakon čega se konstatira da je jednoglasno donesen


Z a k l j u č a k
o podnošenju inicijative Vijeća GČ Peščenica-Žitnjak
za izmjenama i dopunama GUP-a Grada Zagreba

3. Vijeće GČ Peščenica – Žitnjak daje pozitivno mišljenje na Zaključak Vijeća Mjesnog odbora Savica Šanci te traži pokretanje inicijative za promjenu namjene zemljišta unutar GUP-a koja uključuje sljedeće:                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                   

c) Inicijativu za prenamjenom katastarskih čestica k.č. 1791/69, 1791/25, 1791/30, 4302/4, 1967/1 k.o. Žitnjak (područje UPU Borovje jug) iz M1 u Z1 radi izgradnje velikog središnjeg parka, sa sadržajima koji bi omogućili sigurni boravak različitim dobnim skupinama te aktivno korištenje slobodnog vremena (biciklistička staza, stolovi za šah, stolni tenis, klupice sa stolovima, šetnica), kao javne površine koja bi povezivala dva naselja
d) Zaključak Vijeća Mjesnog odbora Savica Šanci prilog je ovom Zaključku

4. Ovaj Zaključak će se dostaviti Gradskom uredu za gospodarstvo, ekološku održivost i strategijsko planiranje te  Zavodu za prostorno uređenje Grada Zagreba.


Ad 4.) Prijedlog zaključka o inicijativi Vijeća MO Donje Svetice za uvrštavanje u Fond imena "Trga Dinamovih legendi"
Predsjednik uvodno pojašnjava o kojem području (predloženom za imenovanje Trga) se radi te ističe kako prihvaćanjem ovog prijedloga VGČ prosljeđuje ovu ideju te se taj naziv stavlja u Fond imena, a struka potom odlučuje o samom preimenovanju.
Nakon kraće rasprave u kojoj sudjeluju vijećnici Dumančić, Čabraja i Stošić, predsjednik prijedlog daje na glasanje nakon čega se konstatira da je jednoglasno donesen

Z a k l j u č a k
o prijedlogu za uvrštavanje u Fond imena „Trg Dinamovih legendi“



1. Podržava se Zaključak Vijeća Mjesnog odbora Donje Svetice, KLASA:024-08/22-003/673; URBR:251-13-11-11-22-11, donesen na 11. sjednici Vijeća te se predlaže Odboru za imenovanje naselja, ulica i trgova Gradske skupštine Grada Zagreba da se u Fond imena iz kojeg se imenuju javne površine za područje Grada Zagreba, uvrsti ime „Trg Dinamovih legendi“.

2. Vijeće predlaže da se nakon uvrštavanja u Fond imena, sukladno inicijativi Vijeća Mjesnog odbora, zelena površina na dijelu k.č. 3780/1 i 3780/3, između dva Dinamova murala,   imenuje „Trgom Dinamovih legendi“.

3. Ovaj Zaključak dostavit će se Odboru za imenovanje naselja, ulica i trgova Gradske skupštine Grada Zagreba i Gradskom uredu za mjesnu samoupravu.




Ad 5.) Prijedlozi zaključaka o rješavanju aktualne komunalne problematike 
Predsjednik podsjeća nazočne da su e-poštom primili prijedloge zaključaka o rješavanju aktualne komunalne problematike koji su izrađeni na temelju zaključaka vijeća mjesnih odbora, ujedno predlaže i da se, ako nitko nema primjedbi, svi zaključci skupno izglasaju.

Obzirom da vijećnici nemaju primjedbi, prijedlozi zaključaka o rješavanju aktualne problematike se daju na glasanje te se konstatira da su jednoglasno doneseni sljedeći zaključci:

Z a k l j u č a k
o rješavanju komunalne problematike


1. [bookmark: _Hlk105580967]Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora Borongaj Lugovi, KLASA:024-08/22-003/1027; URBR:251-13-11-11-22-7, donesen  na 12. sjednici Vijeća te predlaže službi nadležnoj za održavanje površina oko vodnih građevina u Gradu Zagrebu da 

· u svoj program održavanja površina oko vodnih građevina uvrsti redovitu košnju (jednom mjesečno) zemljišta oko vodocrpilišta Sašnjak koje je zbog neadekvatnog održavanja sada zaraslo alergenskim biljkama i stanište je raznih nametnika te

· izvijesti Vijeće o učinjenom.

2. Predlaže se Komunalnom redarstvu – IV. Područnom odsjeku da izvrši očevid na terenu te poduzme mjere iz svoje nadležnosti za osiguravanje redovite košnje područja oko vodocrpilišta. 


3.        Ovaj Zaključak dostaviti će se Vodoopskrbi i odvodnji d.o.o. i Komunalnom redarstvu  – IV. Područnom odsjeku Peščenica-Žitnjak.



Z a k l j u č a k
o prijedlogu za pojačani policijski nadzor


1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora Borongaj Lugovi, KLASA:024-08/22-003/1027; URBR:251-13-11-11-22-8, donesen  na 12. sjednici Vijeća te predlaže službi nadležnoj za nadzor i upravljanje cestovnim prometom

· da pojača policijsku ophodnju i nadzor nad odvijanjem prometa u  Ulici Vukomerec i Ulici Siniše Glavaševića kako bi se osiguralo pravilno ponašanje sudionika u prometu i poštivanje prometnih pravila, naročito u smislu pridržavanja brzine kretanja vozila koje ugrožavaju sigurnost pješaka te

· izvijesti Vijeće o učinjenom.

1. Ovaj Zaključak dostavit će se PU zagrebačkoj, I. postaji prometne policije Zagreb, Ulica Vjekoslava Heinzela 98.



Z a k l j u č a k
o rješavanju prometne problematike


1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora Folnegovićevo Naselje,  KLASA:024-08/22-003/701; URBR:251-13-11-11-22-13, donesen na 11. sjednici Vijeća te predlaže nadležnom gradskom tijelu da 

· izvrši očevid na terenu i analizu prometno-tehničkih uvjeta te utvrdi mogućnost  proširenja Gavelline ulice te 

· izvijesti Vijeće o učinjenom.


2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet


Z a k l j u č a k
o prijedlogu izgradnje bukobrana uz tzv. zagrebačku obilaznicu


1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora Ivanja Reka, KLASA:024-08/22-003/1010; URBR:251-13-11-11-22-4, donesen  na 14. sjednici Vijeća te predlaže društvu koje obavlja poslove upravljanja, građenja i održavanja autocesta da, sukladno postojećem Akcijskom planu upravljanja bukom u Gradu Zagrebu do 2023., 
 
· započne postupak izgradnje bukobrana uz tzv. zagrebačku obilaznicu na potezu od Ulice Sv. Ivana do nadvožnjaka Hruščica radi zaštite stanovnika Ivanje Reke od buke cestovnog prometa, 

· izvijesti Vijeće o učinjenom.

2. Ovaj Zaključak dostavit će se društvu Hrvatske autoceste d.o.o.



Z a k l j u č a k
o prijedlogu pokretanja postupka za stjecanje vlasništva na 
k.č. 5573/1 k.o. Novi Resnik 


1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora Ivanja Reka, KLASA:024-08/22-003/1010; URBR:251-13-11-11-22-5, donesen  na 14. sjednici Vijeća te predlaže nadležnom gradskom tijelu da 
 
· ispita status zemljišta te utvrdi mogućnost i postupak prijenosa vlasništva zemljišta na dijelu k.č. 5573/1 k.o. Novi Resnik (u naravi površina između Crkve i OŠ Ivanja Reka) od trenutnog vlasnika Republike Hrvatske u vlasništvo Grada Zagreba, zbog planova za izgradnju i uređenje javnog parka za potrebe stanovnika Ivanje Reke,

· izvijesti Vijeće o učinjenom.

2.       Ovaj Zaključak dostavit će se Gradskom uredu za upravljanje imovinom i stanovanje. 


Z a k l j u č a k
o rješavanju prometne problematike


1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora „Janko Matko“, KLASA:024-08/22-003/778; URBR:251-13-11-11-22-5, donesen povodom očitovanja  Gradskog ureda za obnovu, izgradnju, prostorno uređenje, graditeljstvo, komunalne poslove i promet od 9. ožujka 2022. te se 

· predlaže nadležnom gradskom tijelu da pokrene postupak za donošenje rješenja o uspostavi pješačkog prijelaza u Ulici Janka Polića Kamova i

· izvijesti Vijeće o učinjenom.

2.     Ovaj Zaključak dostavit će se Gradskom uredu za obnovu, izgradnju, prostorno uređenje,     graditeljstvo, komunalne poslove i promet.



Z a k l j u č a k
o rješavanju prometne problematike


1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora Peščenica, KLASA:024-08/22-003/926; URBR:251-13-11-11-22-7, donesen  na 13. sjednici Vijeća te predlaže nadležnom gradskom tijelu da

· izvrši očevid i u cilju zaštite pješaka u prometu pokrene postupak za donošenje rješenja o premještanju tri rezervirana parkirna mjesta (za potrebe djelatnika firme Pleter) s križanja Štrigine i Čerinine ulice na južnu stranu zgrade Čerinina kbr. 2,3 

· izvijesti Vijeće o učinjenom.

2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.

Z a k l j u č a k
o rješavanju prometne problematike


1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora Peščenica, KLASA:024-08/22-003/926; URBR:251-13-11-11-22-8, donesen  na 13. sjednici Vijeća te predlaže nadležnom gradskom tijelu da

· izvrši očevid i revidiranje rada pješačkog semaforskog uređaja na križanju Heinzelove i Branimirove ulice (sa sjeverne strane), kod stambene zgrade Heinzelova 47, na način da se produlji trajanje zelenog svjetla kako bi se izbjeglo da pješaci prelaze križanje na crveno,
 
· izvijesti Vijeće o učinjenom.

2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet

Z a k l j u č a k
o potrebi uklanjanja betoniranih autobusnih stajališta iz drvoreda 
u Zvonimirovoj ulici kod kbr. 70 i 100


1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora Peščenica, KLASA:024-08/22-003/926; URBR:251-13-11-11-22-10, donesen  na 13. sjednici, kojim je Vijeće MO iskazalo nezadovoljstvo mišljenjem ZET-a i Gradskog ureda za obnovu, izgradnju, prostorno uređenje, graditeljstvo, komunalne poslove i promet o zadržavanju betoniranih autobusnih stajališta u drvoredu u Zvonimirovoj ulici kod kbr. 70 i 100 te 

· ostaje pri zahtjevu za uklanjanje betoniranih stajališta, sukladno mišljenju  Gradskog zavoda za zaštitu spomenika kulture i prirode prema kojem je drvored kulturno dobro koje treba očuvati te bi se uklanjanjem istih ostvarila oblikovna ujednačenost drvoreda. 
 
2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Z a k l j u č a k
o potrebi uklanjanja zaštitnih stupića na prilazu pješačkom prijelazu 
u zoni raskrižja ulica Harambašićeva - Kozarčaninova


1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora Peščenica, KLASA:024-08/22-003/926; URBR:251-13-11-11-22-11, donesen  na 13. sjednici Vijeća te predlaže nadležnom gradskom tijelu da 

· izvrši očevid i donese rješenje o uklanjanju zaštitnih stupića postavljenih po sredini nogostupa na prilazu pješačkom prijelazu u zoni raskrižja ulica Harambašićeva – Kozarčaninova, 
 
· izvijesti Vijeće o učinjenom.

2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet


Z a k l j u č a k
o rješavanju prometne problematike


1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora Peščenica, KLASA:024-08/22-003/926; URBR:251-13-11-11-22-6, donesen  na 13. sjednici Vijeća te predlaže nadležnom gradskom tijelu da

· izvrši očevid i pokrene postupak za donošenje rješenja o postavi prometnog znaka zabrane parkiranja, osim za potrebe zdravstvene ambulante (2 parkirna mjesta) i za potrebe Vijeća VMO Peščenica (1 parkirno mjesto) te odgovarajuće iscrtavanje markirnih oznaka za rezervirana parkirna mjesta u Njegoševoj ulici kod kbr. 10,

· izvijesti Vijeće o učinjenom.

2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Z a k l j u č a k
o prijedlogu lokacije za postavu javnog zdenca


1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora Petruševec, KLASA:024-08/22-003/858; URBR:251-13-11-11-22-8, donesen  na 12. sjednici Vijeća te se popisu lokacija za postavu javnih zdenaca na području Gradske četvrti, za iduće razdoblje dodaju lokacije: 

· Petruševec III. odvojak – sportsko igralište (na k.č. 2569/3 k.o. Žitnjak) i
· Novi Petruševec II. odvojak – sportsko igralište. 



Z a k l j u č a k
o rješavanju prometne problematike


2. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora Petruševec, KLASA:024-08/22-003/976; URBR:251-13-11-11-22-6, donesen  na 13. sjednici Vijeća te predlaže nadležnom gradskom tijelu da 

· izvrši očevid i pokrene postupak za donošenje rješenja o postavi prometnog ogledala u Črnkovečkoj ulici, na zavoju kod kbr. 57,
 
· izvijesti Vijeće o učinjenom.

2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Z a k l j u č a k
o premještanju uspornika prometa


1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora Petruševec, KLASA:024-08/22-003/976; URBR:251-13-11-11-22-5, donesen  na 13. sjednici Vijeća povodom pritužbe Maje Panižić te predlaže nadležnom gradskom tijelu da 

· pokrene postupak za donošenje rješenja o premještanju uspornika prometa s lokacije I. Petruševec 77 na novu lokaciju u ulici I. Petruševec kod kbr. 83,
 
· izvijesti Vijeće o učinjenom.

2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet i Odboru za predstavke i pritužbe Gradske skupštine Grada Zagreba. 


Z a k l j u č a k
o prijedlogu za postavu rasvjetnog stupa 


1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora Resnik, KLASA:024-08/22-003/857; URBR:251-13-11-11-22-4, donesen  na 13. sjednici Vijeća te predlaže nadležnom gradskom tijelu da 

· izvrši očevid i pokrene postupak i potrebne radnje za postavu rasvjetnog stupa kod kanala u ulici I. Resnik kod kbr. 120,

· izvijesti Vijeće o učinjenom.

2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Z a k l j u č a k
o potrebi sanacije autobusnog stajališta


1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora Savica Šanci, KLASA:024-08/22-003/553; URBR:251-13-11-11-22-14, donesen  na 11. sjednici te predlaže nadležnim tijelima da  

· izvrše očevid i poduzmu propisane postupke kako bi se uredila autobusna  postaja u Farkašičkoj ulici.
 
2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet i Zagrebačkom električnom tramvaju d.o.o.





Z a k l j u č a k
o uvrštavanju komunalne problematike u Plan komunalnih potreba

1. Vijeće Gradske četvrti Peščenica-Žitnjak, uvrštava u Plan komunalnih potreba sljedeće:

· MO „BRUNO BUŠIĆ“
1. Postavljanje ograde oko dječjeg igrališta u ulici Borongaj Aerodrom kod kbr. 10D.

· MO PEŠČENICA
1. Sanacija podesta kod ulaza u DV Duga, Divka Budaka 16. 

· MO SAVICA ŠANCI
1. Izgradnja ogranka Letovaničke ulice do kbr. 21, 21a i 23 na k.č. 4308/12 k.o. Žitnjak.
2. Uređivanje Miševečke ulice od Mosta mladosti do crpne stanice HEP-a na rijeci Savi, u punom profilu (dva kolna traka jednake širine s obostranom šetnicom – pješačkih hodnikom)
3. Uređivanje autobusne postaje Farkašička – Miševečka (zatraženo i od Gradskog ureda za obnovu, izgradnju, prostorno uređenje, graditeljstvo, komunalne poslove i promet te od ZET-a).
4. Sanacija/krpanje prometne kolničke trake u Lekeničkoj ulici od križanja s ul. Safvet-beg Bašagića do križanja s ul. Frana Krste Frankopana.

· MO PETRUŠEVEC
1. Sanacija ograde oko igrališta u ulici I. Petruševec III. odvojak (k.č. 2569/3)  k.o. Žitnjak.

2. Problematika će se rješavati kroz Plan komunalnih aktivnosti Gradske četvrti u narednim razdobljima. 	

Ad 6.) Izvješća, pitanja i prijedlozi

Predsjednik podsjeća članove Vijeća da su im elektroničkom poštom dostavljene informacije o sastancima koji su se održali, pokrenutim postupcima i odgovorima  pristiglima između dviju sjednica.

Rasprava:
Vijećnik Ćužić obavještava kolege vijećnike koji su sudjelovali u akciji čišćenja otpada kod Ivanje Reke kako je hrpa otpada koja je sakupljena i odložena odložena uz cestu, a za koju je bilo rečeno kako će je Ćistoća doći skupiti, na kraju zapaljena te se sada na tom mjestu nalaze izgoreni ostaci smeća koje je potrebno sanirati pa moli da se Ćistoća o tome obavijesti. Vijećnica Ivanac obvezala se kontaktirati podružnicu Ćistoća te ih o ovome obavijestiti.

Vijećnica Radaković Groš izvještava o problemu stanara V. Ferenščice, stanari te ulice već cca 25 godina primaju neadekvatne račune za vodu (vijećnica R.Groš je vijećnicima na sjednici dala na uvid kopije predmetnih računa – radi se o rukom pisanom blokiću) jer njihova ulica koja broji 12 domaćinstava nema legalnog priključka. Napominje kako je situacija među stanarima na rubu eskalacije jer se pojavio stanar koji ne podmiruje svoj dio troška koji onda snose svi ostali stanari koji plaćaju uredno, a ne postoji mogućnost povrata novca. Također, stanari se boje mogućeg puknuća vodovodnih cijevi te apeliraju na VGČ. 
Problematiku su već pokušali riješiti putem VMO i VGČ, međutim, vijećnica Radaković Groš napominje kako uvidom u projektnu dokumentaciju ViO zaključuje da ova ulica nije ušla u plan.
Voditelj Berber podsjeća kako je u veljači donesen Zaključak kojim  su se Leprovička i V. Ferenščica stavile u  plan za izgradnju vodovodne mreže, ali projektiranje nije u planu za ovu godinu nego u idućem razdoblju. 
Predsjednik podsjeća vijećnike na protokol za komunikaciju sa ViO-m koji je dogovoren (javiti se direktno u info@vio.hr, a u cc staviti predsjednika vijeća i GČ).

Vijećnik Rižmarić potvrđuje problem te izvještava kako je bio na tom sastanku i razgovarao s gosp. Runtićem te potvrđuje da tamo nitko nema legalan priključak te treba napraviti sveobuhvatan projekt.

Vijećnica Memedi pita što je sa ulicom u resniku za koju se tražila uspostava jednosmjerne regulacije prometa, napominje kako je tamo uska cesta kojom djeca idu u školu, a na kraju ulice je vulkanizer zbog kojeg je povremeno parkirana kolona automobila i sve to stvara svakodnevnu opasnost za pješake.
Voditelj Berber izvještava kako MUP nije dao suglasnost za uspostavu jednosmjernog prometa, dopis MUP-a će vijećnica Memedi dobiti na uvid putem maila.
Vijećnica Memedi ponovo upozorava i na problem nagomilavanja smeća te moli da se to nekako zaustavi. Predsjednik se obvezuje poslati požurnicu za uklanjanje nagomilanog otpada.

Vijećnica Ivanac navodi interes rješavanja kolapsa prometa na raskrižju ulica Donje Svetice i Planinske. Navodi kako je gradonačelnik projekt odobrio, također, izabrani su i izvođači međutim radovi još nisu započeli. Napominje i da predmetno križanje nije problem samo Volovčice nego i drugih djelova grada poput Dubrave te dalje nabraja koji su sve problemi kod uključenja u križanje, kao i kod odvijanja prometovanja javnog prijevoza.
Predsjednik izvještava kako je prije cca mjesec dana stigao odgovor kako se jedan dio u tom procesu izvođenja morao ponoviti (iz „Mega“ ureda su potvrdili kako je jedan od izvođača odustao) što je značajno usporilo projekt koji je trebao krenuti u realizaciju nakon završetka zimskog razdoblja još u travnju.
Predsjednik ističe kako je projekt za ovo raskrižje samo način za ublažavanje prometnog kolapsa na toj dionici, a na razini Grada se osiguravaju sredstva za veće i konkrete projekte prometne poveznice sjever-jug koja bi donijela benefite za kvart. U ranoj fazi projektiranja je i produženje Ulice grada Gospića do Mandlove, time bi se rasteretio automobilski promet s ove strane Volovčice.

Vijećnik Rižmarić pita što je s iscrtavanjem pomoćnih strelica na križanju Branimirova-Donje Svetice. Predsjednik odgovara kako postoji projekt semaforizacije duž cijele Branimirove što znači da se ne može raditi jedno križanje zasebno.

Nakon završene rasprave, predsjednik zaključuje sjednicu u 18:40 h.



Zapisnik vodila:
Iva Dujić Horvat, dipl. politolog

